CELEX: 22007D0084
Language: bg
Date: 2007-07-06 00:00:00
Title: Решение на Съвместния комитет на ЕИП № 84/2007 от 6 юли 2007 година за изменение на приложение VI (Социално осигуряване) към Споразумението за ЕИП

13.12.2007   
            
            
               BG
            
            
               Официален вестник на Европейския съюз
            
            
               L 328/26
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   
   № 84/2007
   от 6 юли 2007 година
   за изменение на приложение VI (Социално осигуряване) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение VI към Споразумението бе изменено с Решение № 118/2006 на Съвместния комитет на ЕИП от 22 септември 2006 г. (1)
               
            
         
               (2)
            
            
               Регламент (ЕИО) № 574/72 на Съвета от 21 март 1972 г. за определяне на реда за прилагане на Регламент (ЕИО) № 1408/71 за прилагането на схеми за социално осигуряване на заети лица и техните семейства, които се движат в рамките на Общността (2) следва да бъде включен в Споразумението.
            
         
               (3)
            
            
               Заглавието на Регламент (ЕИО) № 574/72 бе изменено с Регламент (ЕИО) № 3795/81 на Съвета (3), като разширява обхвата на неговото приложение и до самостоятелно заети лица и членове на техните семейства.
            
         
               (4)
            
            
               В приложения 2, 3, 4 и 10 към Регламент (ЕИО) № 574/72 следва да се направят промени с оглед на Лихтенщайн, поради организационни промени в публичната администрация на Лихтенщайн.
            
         
               (5)
            
            
               В приложение 5 към Регламент (EИО) № 574/72 следва да се направят промени с оглед на Норвегия поради ново споразумение за възстановяване на средства, което Норвегия е сключила с Нидерландия, влязло в сила на 1 януари 2007 г., и поради споразумение за невъзстановяване на средства, което Норвегия е сключила с Португалия, влязло в сила на 1 юни 2006 г.
            
         
               (6)
            
            
               Наименованията на английски език на исландската „tryggingastofnun rikisins“, както и на лихтенщайнската „Amt für Volkswirtschaft“, са се променили,
            
         РЕШИ:
   Член 1
   Приложение VI към Споразумението се изменя, както следва:
   
               1.
            
            
               Точка 2 (Регламент (ЕИО) № 574/72 на Съвета) се изменя, както следва:
               
                           i)
                        
                        
                           В точка 1 (Болест и майчинство) и точка 4 (Трудови злополуки и професионални болести) от раздел „ЩБ. ЛИХТЕНЩАЙН“ в поправка б) думите „Amt für Volkswirtschaft (Национална икономическа служба)“ се заменят с „Amt für Gesundheit (Служба по здравеопазване)“.
                        
                     
                           ii)
                        
                        
                           В точка 5 (Безработица) от раздел „ЩБ. ЛИХТЕНЩАЙН“ в поправка б) думите „Национална икономическа служба“ се заменят със „Служба по икономическите въпроси“.
                        
                     
                           iii)
                        
                        
                           В точка 1 (Болест, майчинство, трудови злополуки и професионални болести, безработица) от раздел „ЩБ. ЛИХТЕНЩАЙН“ в поправки в) и е) думата „безработица“ се заличава.
                        
                     
                           iv)
                        
                        
                           В точка 1 (Болест, майчинство, трудови злополуки и професионални болести, безработица) от раздел „ЩБ. ЛИХТЕНЩАЙН“ в поправки в) и е), както и в точка 1, буква б), точка 2, буква б), точки 5, 6 и 7 от раздел „ЩБ. ЛИХТЕНЩАЙН“ в поправка м) думите „Amt für Volkswirtschaft (Национална икономическа служба)“ се заменят с „Amt für Gesundheit (Служба по здравеопазване)“.
                        
                     
                           v)
                        
                        
                           В част 3 от раздел „ЩБ. ЛИХТЕНЩАЙН“ в поправка м) думите „Amt für Volkswirtschaft“ се заменят с „Amt für Gesundheit“, а думите „Национална икономическа служба“ се заменят със „Служба по здравеопазване“.
                        
                     
                           vi)
                        
                        
                           В част 2, буква б) и част 3, буква б) от раздел „ЩБ. ЛИХТЕНЩАЙН“ в поправки в) и е) думите „Amt für Volkswirtschaft (Национална икономическа служба)“ се заменят с „FMA Finanzmarktaufsicht Liechtenstein (FMA — Надзорен орган на финансовия пазар, Лихтенщайн)“.
                        
                     
                           vii)
                        
                        
                           В поправки в) и е) в края на раздел „ЩБ. ЛИХТЕНЩАЙН“ се добавя следният текст:
                           
                                       „5.
                                    
                                    
                                       Безработица:
                                       Amt für Volkswirtschaft (Служба по икономическите въпроси).“
                                    
                                 
                     
                           viii)
                        
                        
                           Текстът на точка 370 (НОРВЕГИЯ — НИДЕРЛАНДИЯ) в поправка ж) се заменя със следното:
                           „Спогодба от 23 януари 2007 г. относно възстановяването на разходи за обезщетения в натура, предвидени в регламенти (ЕИО) № 1408/71 и (ЕИО) № 574/72.“
                        
                     
                           ix)
                        
                        
                           Текстът на точка 373 (НОРВЕГИЯ — ПОРТУГАЛИЯ) в поправка ж) се заменя със следното:
                           „Мярка от 24 ноември 2000 г. съгласно член 36, параграф 3 и член 63, параграф 3 от Регламент (ЕИО) № 1408/71 и член 105, параграф 2 от Регламент (ЕИО) № 574/72 за взаимното отказване от възстановяване на разходи за обезщетения в натура, предоставяни в случай на болест, майчинство, трудови злополуки и професионални заболявания, както и на разходи за извършване на административни проверки и медицински прегледи, предвидени в тези регламенти.“
                        
                     
         
               2.
            
            
               В точка 3.38 (Решение № 151) думите „Amt für Volkswirtschaft (Национална икономическа служба)“ в раздел „15. Лихтенщайн“ се заменят с „Amt für Gesundheit (Служба по здравеопазване)“.
            
         
               3.
            
            
               Думите „Държавен институт за социално осигуряване“ в рамките на цялото приложение се заменят с „Администрация за социално осигуряване“.
            
         Член 2
   Настоящото решение влиза в сила на 7 юли 2007 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 6 юли 2007 година.
      
         
            За Съвместния комитет на ЕИП
         
         
            Председател
         
         Stefán Haukur JÓHANNESSON
         
      
   
   
      (1)  ОВ L 333, 30.11.2006 г., стр. 42.
   
      (2)  ОВ L 74, 27.3.1972 г., стр. 1. Регламент, последно изменен с Регламент (ЕО) № 629/2006 на Европейския парламент и на Съвета (ОВ L 114, 27.4.2006 г., стр. 1).
   
      (3)  ОВ L 378, 31.12.1981 г., стр. 1.
   
      (4)  Не са посочени конституционни изисквания.